༈ རིགས་ཀུན་བདག་པོ་རྒྱལ་བ་རྡོ་རྗེ་འཆང་། །གང་འདུལ་སྤྲུལ་པས་ངུར་སྨྲིག་
གར་མཛད་པ། །སྐྱབས་གསུམ་ཀུན་འདུས་རྗེ་བཙུན་བླ་མ་ལ། །སྒོ་གསུམ་གུས་པ་
ཆེན་པོས་གསོལ་བ་འདེབས། །སྙིགས་མ་ལྔ་ཡི་མུན་པས་ཆེར་བསྒྲིབས་ཏེ། །སངས་
རྒྱས་དངོས་སུ་མཐོང་བའི་སྐལ་མེད་བདག །རྒྱལ་བའི་ལམ་ལ་འཁྲིད་མཛད་ཐུགས་
རྗེ་ཅན། །རྗེ་བཙུན་བླ་མའི་ཞབས་ལ་གསོལ་བ་འདེབས། །ཐོག་མེད་དུས་ནས་སྲིད་
པའི་བཙོན་ཁང་དུ། །བཟོད་མེད་སྡུག་བསྔལ་བརྒྱ་ཡིས་གཙེས་པ་བདག །ཐར་
པའི་ཁང་བཟང་དམ་པར་འཁྲིད་མཛད་པ། །རྗེ་བཙུན་ཐུགས་རྗེ་ཅན་ལ་གསོལ་
བ་འདེབས། །དེང་ནས་བཟུང་སྟེ་སྐྱེ་(༢༥ན)ཞིང་སྐྱེ་བ་རུ། །དངོས་གྲུབ་རྩ་བ་བླ་མ་
དམ་པ་ཡིས། །འབྲལ་བ་མེད་པར་རྗེས་སུ་འཛིན་པ་དང་། །བཀའ་བཞིན་སྒྲུབ་པས་
མཉེས་པ་ལྷུར་བྱེད་ཤོག །སྲིད་པའི་གནས་ལ་ཞེན་པ་ལོག་པ་དང་། །བྱམས་དང་
སྙིང་རྗེ་བྱང་ཆུབ་སེམས་འབྱོངས་ཤིང་། །བསྐྱེད་རྫོགས་ཟུང་དུ་འབྲེལ་བའི་རྣལ་
འབྱོར་གྱིས། སྐུ་གསུམ་གོ་འཕང་མྱུར་དུ་ཐོབ་པར་ཤོག །ཅེས་ལམ་ཡོངས་རྫོགས་
རྒྱུད་ལ་སྐྱེ་བའི་སྨོན་ཚིག་འདི་ལྟ་བུ་ཞིག་དགོས་ཞེས་གཉའ་ནང་རི་ཁྲོད་པ་དགེ་སློང་
བློ་བཟང་ཡར་འཕེལ་གྱིས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་
གྱིས་བཀྲ་ཤིས་བསམ་གཏན་གླིང་དུ་སྦྱར་བའོ།། །།